Džons Medens
Džons Filips Medens (angļu: John Philip Madden; dzimis 1949. gada 8. aprīlī) ir angļu kino, televīzijas, teātra un radio režisors. Medena filma "Iemīlējies Šekspīrs" (1998) saņēma Amerikas Kinoakadēmijas balvu kategorijā "Labākā filma", Zelta globusa balvu kategorijā "Labākais mūzikls vai kinokomēdija" un BAFTA kino balvu kategorijā "Labākā filma". Pazīstams arī ar filmu "Vislabākā eksotiskā viesnīca Kliņģerīte" (2012) un "Vēl viena vislabākā eksotiskā viesnīca Kliņģerīte" (2015).